
iska khulasa HINGLISH mein karne ki koshish ki hai. 

Ayat/20 al noor tarjuma: Is ayat 
mein allah ne hamari ek bimari ka bayan 
farmaya hai woh hai _ ‘bad-nigaahi’ ye 
badnigaahi aisi bimari hai jisme log 
bahot mubtala hai acche khase padhe 
likhai log ulma allah valo ki sohbat mein 
uthne bethne vale deendar namaz roza ke 
paband bhiis bimari ke andar mubtala ho 
jate hai aur aaj kal to halat ye hai ki agar 
aadmi ghar se bahar nikle to ankho ka 
bachna mushkil najar ata hai har taraf 
aise manzar hai ki in ankho se ankho ko 
panah milni mushkil hai. 








Badnigaahi ka haasil ye hai ki kisi 
gair mehram par nigaah dalna khas kar 

jab ki khwahish ke saath nigaah dali jaye 
chahe woh ghair mehram hakiki tor par 
zinda ho aur chahe woh ghair mehram ki 
tasveer ho us par bhi nigaah dalna haram 
hai aur ye badnigaahi ke andar dakhil hai 
ye badnigaahi ka amal apne nafs ki islaah 
ke raaste mein sab se badi rukavat hai 
aur ye amal insaan ke baatinyko kharab 
karne mein bahot dakhal hai jab tak is 
amal ki islaah na ho aursnigaah kabu 
mein na aye us waqt tak baatin ki islaah 
ka tasavvur takriban muhal hai hadees 
shareef mein rasoolullah sallallahu alaihi 
wasallam ne irshad farmaya ki nazar 
shaitaan ke tiro mein se ek zaher bhara 
tir hai yeh tir jo shaitan ke kaman se 
nikal raha hai kisi ne usko thande pet 
bardasht kar liya aur uske age hathiyar 
dal diye to iska matlab ye hai ki baatin ki 
islaah mein ab bari rukavat khari ho gayi 
isliye ki insaan ke baatin ko kharab karne 
mein jitna dakhal is ankh ke galat 
istemaal ka hai shayad kisi aur amal ka 
na ho. 





Mein ne apne sheikh hazrat dr. Abdul 
hai saheb rahmatullah alaih se suna tha 
ki nigaah ke galat istemaal baatin ke liye 
qatil zaher hai agar baatin ki islaah 
mazoor hai to sab se pehle is nigaah ki 
hifazat karni hogi ye kam bada mushkil 

nazar ata hai dhoondh ne se bhi ankho ko 
panah nahi milti har taraf bepardagi 
behijabi nangapan aur ashilta ka bazar 
garam hai aise mein apni nigaah ko 
bachana mushkil nazar ata hai lekin agar 
imaan ki mithas hasil karna manzoor hai 
aur allah ke sath talluk aur mohabbat 
manzoor hai aur apne baatin ki safai 
tajkiya aur taharat manzoor hai to phir 
ye ghoot aisa mitha ho jata hai ki phir 
iske bagair chain bhi nahicata. 





Arab ke log kava piya karte hai apne 
hazrat ne bhi dekha hoga ki woh chhote 
chhote pyalo mein kava pite hai mujeh 
yaad hai ki jab mein-chhota bachcha tha 
us waqt qatar ke ek shaikh karachi aye 
hue thai hazrat valid sahib rahmatulla 
alayhi ke sath mein bhi unse milne chala 
gaya us mulakat ke dauran wahan majlis 
mein pehli baar woh kava dekha woh 
kava sabko pine ke liye pesh kiya gaya jab 
kava ka lafz suna to zahain mein yahi 
khayal aya ki mitha hoga lekin jab zaban 
se lagaya to woh itna kadva tha ki usko 
halak se utarna mushkil ho gaya hala ki 
woh zara sa kava tha aur uska zayka bhi 
kadva tha aur ab waha majlis mein beth 
kar kulli to kar nahi sakte thai isliye 
majburan usko kisi tarah se halak se 
utara lekin jab halak se jab utara to ab 

zara uska suroor mehsus huaa uske bad 
phir ek aur majlis mein pine ka ittefaq 
huva ahista ahista ab halat ye ho gayi thi 
ki ab itna pyaara aur itna majedar lagta 
hai jis ki koi intiha nahi is liye ki ab pine 
ki adat ho gayi hai. 

Isi tarah ye bhi aisa kadva ghoot hai 
ki shuru mein isko pina bada dushwar 
maloom hota hai lekin pine ke baad jab 
iska suroor chadega to phir dekhoge ki 
iske pine mein kya lutf hai allah taala iski 
mithas hum sab ko ata farma de ameen 
baharhal ye aisi kadvi-chiz hai ki ek bar 
iski kadvahat ko bardasht kar lo aur ek 
bar dil par patthar rakh kar iski kadvahat 
ko nigal jao to phir insha allah aisi mithas 
aisa suroor aisi lazzat ata farmayege ki 
uske aaghe is badnigaahi ki lazzat kuch 
nahi hai uski koi hakikat nahi hai. 





Ye aankh ek machine hai aur ye allah 
ki ek aisi nemat hai ki insaan uska 
tasavvur nahi kar sakta aur begar mange 
mil gayi aur muft mein mil gayi hai iske 
liye koi mehnat koi paisa kharch nahi 
karna pada is liye is nemat ki kadar nahi 
hai un logo se ja kar puchho jo is nemat 
se mehroom hai nabina hai ya to binayi 
chali gayi hai ya jeen ke pas ye nemat 
shuru se hi nahi hai unse pucho ki yeh 

ankh kya chiz hai aur khuda na kare agar 
binayi mein koi khalal ane lage aur binayi 
jati huyi maloom hone lage us wagqt 
insaan apni sari daulat kharch kar ke bhi 
ye chahaiga ki mujhe ye daulat dobara se 
hasil ho jaye aur ye ek aisi machine hai ki 
aaj tak aisi machine ijaad nahi kar saka. 





Maine ek kitab mein padha tha ki 
allah ne insaan ki ankh mein jo putli 
rakhi hai ye andhere mein felti hai aur 
roshni mein sikud jati-hai jab admi 
andhere se roshni mein ata hai ya roshni 
mein se andhere mein jata hai to us waqt 
ye sikud ne aur felne ka amal hota hai aur 
is sikud ne aur felnesmein ankh ke asaab 
saat mile ka faasla tey karti hai lekin 
insaan ko pata bhi nahi chalta ki kya baat 
huvi aisi nemat allah ne hume ata farma 
di hai. 





Ab agar is nemat ka sahi istemal 
karege to allah farmate hai ki mein tum 
ko us par sawab bhi dunga jaise is ankh 
ke zariye mahobbat ki nigaah apne maa 
baap par dalo to hadees shareef mein hai 
ki ek hajj aur ek umrah ka sawab milega 
allahu akbar ek dusri hadees mein hai ki 
sohar apne ghar mein dakhil hua aur 
usne apni biwi ko mohabbat bhari nigaah 
se dekha to allah dono ko rahmat ki 

nigaah se dekhte hai jab is aankho ka sahi 
jagah par istemal kiya ja raha hai to sirf 
ye nahi ki allah us par lazzat aur lutf ata 
farmate hai balki us par azro sawab bhi 
ata farmate hai lekin agar iska galat 
istemal karoge aur galat jagah par nigaah 
daloge aur galat chize dekhoge to phir 
iska vabal bhi bada sakht hai aur ye amal 
insaan ke baatin ko kharab karne vala 
hai. 





Is badnigaahi se bachne ka ek hi 
raasta hai woh ye hai ki himmat se kam 
le kar ye tey kar lo ki; ye nigaah galat 
jagah par nahi uthegi uske bad phir chahe 
dil par aari hi kyo na chal jaye lekin is 
nigaah ko mat dalo‘bas himmat aur irada 
kar ke is nigaah ko bachaye to phir 
dekhoge ki allah ki taraf se kaisi madad 
aur nusrat ati hai hazrat_ thanvi 
rahmatulla alayhi ne is ankh ko buri 
nazar se bachane ki kuch tadbeer bayan 
farmayi hai woh yad rakhne ki hai agar 
koi aurat nazar aye aur nafs ye kahai ki 
ek dafa dekh le kya harj hai kyu ki tu 
badfeli to karega nahi to ye samaj lena 
chahiye ki ye nafs ka dhoka aur tarika 
najat ka ye hai ki amal na kiya jaye 
(anfase isha) is liye ki ye shaitan ka 
dhoka hai woh kehta hai ki dekhne mein 
kya harz hai dekhna to isliye mana hai ki 

insaan kisi bure kam mein mubtala na ho 
aur yaha bure kam ka imkan nahi hai 
isliye lo koi harj nahi hai hazrate wala 
farmate hai ki ye nafs ki chal hai aur iska 
ilaaj ye hai ki is par amal na kiya jaye aur 
chahe jitna bhi takaza ho raha ho nigaah 
waha se hatale. 





Hazrat dr. Sahib rahmatulla alayhi 
ek bar farmane lage ki ye jo gunaah ke 
jazbe aur takaze paida hote hai inka ilaaj 
is tarah karo ki jab dil-mein ye sakht 
takaza paida ho ki is nigaah ko galat 
jagah istemal karu aur,insaan is nigaah 
ko galat jagah istemal karke lazzat hasil 
karu to us waqt zara-sa ye tasavvur karo 
ki agar mere walid:sahab mujhe is halat 
mein dekhle kya phir bhi mein ye harkat 
karta rahuga ya agar mujhe ye maloom 
ho ki mere shaikh mujhe is halat mein 
dekh raha hai kya phir bhi ye kam jari 
rakhuga zahir hai ki agar inme se koi bhi 
meri is harkat ko dekh raha hoga to mein 
apni nazar nichai kar luga aur ye kam 
nahi karuga chahae dil mein kitna bhi 
sakht takaza kyu na ho phir ye tasavvur 
karo ki in logo ko dekhne se meri duniya 
aur akhirat mein koi farq nahi padta 
lekin meri is halat ka jo ahkamul hakimin 
dekh raha hai uski parwah mujhe kyu na 
ho is liye ki woh mujhe is par saza bhi de 

sakta hai is khayal aur tasavvur ki barkat 
se ummid hai ki allah is gunaah se 
mehfuz rakhege. 





Hazrat dr. Sahib rahmatulla alayhi ki 
ek baat aur yaad aa gayi farmate the ki 
zara is baat ka tasavvur karo ki agar allah 
akhirat mein tum se ye farmaye ki accha 
agar tumhai jahannam se dar-Jag raha hai 
to chalo hum tumhai jahannam se bacha 
lege lekin iske liye ek shart hai woh ye 
hai ki hum ek kam karege-ki tumhari puri 
zindagi jo bachpan se jawani tak tumne 
guzari hai uski hum film chalayege aur us 
fim ke dekhne valo mein tumhara baap 
hoga tumahari maa hogi bahen hogi bhai 
honge tumhari aulad hogi tumhare 
shagird hoge tumhare ustad hoge 
tumhare dost wa ahbab honge aur us film 
ke andar tumhari puri zindagi ka naksha 
samne kar diya jayega agar tumhei ye 
baat manzoor ho to phir tumhe jahannam 
se bacha liya jayega iske baad hazrat 
farmate the ki aise moke par aadmi 
shayad aag ke azaab ko gavara kar lega 
magar is baat ko gavara nahi karega ki in 
tamam logo ke samne meri zindagi ka 
naksha aa jaye is liye jab apne maa-baap 
dost ahbab azizi va karibi logo aur 
maghlook ke samne apni zindagi ke halat 
ka ana gavara nahi to phir in halat ka 

allah ke samne ana kese gavara kar loge 
isko zara soch liya karo. 





Phir aage doosre malfuz mein irshad 
farmaya ki badnigaahi mein ek darja 
malan ka hai jo ger ikhtiyari hai aur ek 
darja hai uske takaje par amal karne ka 
ikhtiyari hai is par pakad hai malan ka 
matlab ye hai ki dekhne ka bahot dil chah 
raha hai dil machal raha hai ye dil ka 
chahna machalna mayil hona chunki ye 
ger ikhtiyari hai is liye is par pakad bhi 
nahi allah ke yaha is par insha allah koi 
giraaft nahi hogi koi gunaah nahi hoga 
lekin dusra darja ye hai ki is dil ke chahne 
par amal kar liya aur uski taraf nigaah 
utha di ye ikhtiyari-hai aur is par pakad 
bhi hai ya nigaah ger ikhtiyari tor par 
padgayi thi ab us nigaah ko apne ikhtiyar 
se baki rakha is par pakad hai aur is par 
gunaah bhi hai to malan ka pehla darja jo 
ger ikhtiyari hai woh maaf hai is par 
giraaft nahi hai aur dusra darja ikhtiyari 
hai is par pakad hai. 


Aur is amal mein irada kar ke dekhna 
aur sochna sab dakhil hai aur iska ilaaj 
nafs ka rokna aur nigaah ka jhukana hai 
kisi ajnabi aur namehram aurat ka 
tasavvur kar ke lazzat lena ye bhi isi 
tarah haram hai jaise badnigaahi haram 

hai to dekhna bhi isme samil hai aur 
sochna bhi isme dakhil hai aur iska ilaaj 
ye hai ki nafs ko roko aage peeche idhar 
udhar aur daye baye dekhne ke bajay 
zameen ki taraf nigaah rakhte huve 
chale. 





Hazrate wala rahmatulla alayhi 
farmate hai ki jab allah ne-shaitan ko 
jannat se nikala to jate jate woh dua 
mang gaya ki ya allah mujhe qayamat tak 
ki mohlat de dijiye aur-usko allah ne 
mohlat de di ab usne akad dikhayi 
chunanche us waqt usne kaha ki (surah 
Al Araaf/18) tarjuma:‘mein un bando ke 
paas unki dayi taraf se bayi taraf se aage 
se peeche se jauga ‘aur charo taraf se un 
par hamla karuga hazrat wala farmate 
hai ki shaitan ne char taraf to bayan kar 
di to maloom hua ke shaitan inhi charo 
taraf se hamla karta hai kabhi aage se 
karega kabhi peeche se karega kabhi 
daye kabhi baye lekin do simat woh 
chhod gaya unko nahi bayan kiya ek upar 
ki simat aur ek niche ki simat is liye upar 
ki simat bhi mehfuz hai aur nichai ki 
simat bhi ab agar nigaah upar kar ke 
chaloge to thokar kha kar gir jaoge is liye 
ab ek hi rasta reh gaya ki niche ki taraf 
nigaah kar ke chaloge to insha allah 
charo taraf ke hamle se mehfuz rahoge is 

liye bila vajah idhar udhar na dekho bas 
allah allah karte huve neeche dekh kar 
chalo phir dekhoge ki allah kaise tumhari 
hifazat karte hai allah taala farmate hai 
ki jis ka tarjuma momino se keh do apni 
nigahe neechi karle to khud quran karim 
mein allah ne nigaah neeche karne ka 
hukum farma diya aur phiryaage iska 
natija bayan farma diya ki,iski vajah se 
sharamgaho ki hifazat ho jayegi. 





Hazrat thanvi rahmatullla alayhi 
aaghe farmate hai ki himmat kar ke in 
dono ko ikhtiyar kare;agarche nafs ko 
taklif ho magar ye takhf jahannam ki aag 
ki taklif se kum hai yani is waqt to 
nigaaho ko bachane se taklif ho rahi hai 
lekin is badnigaahi ke badle jo jahannam 
ka azab hai us taklif ke mugable mein ye 
taklif lakho karoro balki arbo guna kum 
hai balke yaha ki taklif ko waha ki taklif 
se koi nisbat nahi hai kyu ki vaha ka 
azaab be intiha hai kabhi khatm hone 
vala nahi aur yaha ki taklif khatm hone 
vali hai aaghe farmaya ki jab kuch din 
himmat se aisa kiya jayega to melan mein 
bhi kami ho jayegi bas yahi ilaaj hai iske 
siva kuchh ilaaj nahi chahe sari umar 
pareshan rahao isliye ki jab insaan 
mehnat aur mashakkat bardasht karta 
hai to allah uske liye vada farmaya hai ki 

jo shakhs hamare raste mein mujahida 
karega hum zaroor usko rasta dikha 
denge to woh mujahida karne valo ko 
rasta dete hai is liye mujahda karke nazar 
neeche kar loge to aakhirkar allah melan 
bhi kam farma denge insha allah bus yahi 
ilaaj hai iske alava kuch ilaaj nahi 
agarche saari umar hairan va pareshan 
raho log yah chahte hai ki hum shaikh ke 
pas jaye woh foonk mar de-ya aisa nuska 
pila de ya aisa wazifa parhde ki bas ye 
melan khatm ho jaye are bhai aisa nahi 
hua karta jab tak insaan himmat se kam 
na le. 





Dekho do kaam Kar lo ek himmat ko 
istemal karo dusra allah ki taraf ruju 
karo himmat ke istemal ka matlab ye hai 
ki apne apko jaha tak ho sake jitna bacha 
sakte ho bacha lo aur allah ki taraf ruju 
ka matlab yah ki jab kabhi aajmaish pesh 
aaye to foran allah taala ki taraf ruju kar 
ke kaho ya allah apni rehmat se mujhe 
bacha lijiye meri aankho ko bacha lijye 
mere khayalat ko bacha lijye agar aapne 
madad na farmayi to mein mubtala ho 
jauga. 


Hazrat Yusuf alayhissalam jab 
ajmaish mein mubtala hue to unhone bhi 
yahi kam kiya ki apni taraf se koshish ki 

chunanche jab Zulekha ne charo taraf se 
darwaje mein tale dal diye aur yusuf 
alayhissalam ko gunaah ki dawat di us 
waqt hazrat yusuf alayhisalam apni 
ankho se dekh rahe the ki darwaje par 
tale pare hue hai aur nikalne ka koi rasta 
nahi hai magar hazrat yusuf alaihissalam 
darwajo ki taraf bhag pare ab jabki ankho 
se nazar aa raha hai ki darwajo par taale 
pare hue hai to bhag karskahan jaoge 
raasta to hai nahi magar chunke apne 
ikhtiyar mein to itna hi tha ki darwaje tak 
bhag jate chunanche jabaapne apne hisse 
ka kam kar liya aur apne ikhtiyar mein jo 
tha woh kar liya aur darwaje tak pohach 
gaye to allah se ye kehne ke haqdar ban 
gaye ki ya allah mere ikhtiyar mein to bus 
itna hi tha mere bus mein is se zyada nahi 
hai ab age to apke karne ka kam hai to jab 
apne hisse ka kam kar ke allah se mang 
liya ki ya allah baki aaghe ka kaam aapke 
kabze mein hai to fir allah taala ne bhi 
apne hisse ka kaam kar liya aur unhone 
bhi darwajo ke taale tod diye isi baat ko 
maulana rumi rahmatulla alayhi kitne 
khubsurat andaz mein bayan farmate hai 
ki agarche tumhe is duniya ke andar koi 
rasta aur koi panah lene ki jagah nazar 
nahi aa rahi hai charo taraf se gunaah ki 
dawat di ja rahi hai lekin tum diwano ki 

tarah is tarah bhago jis tarah hazrat 
yusuf alayhissalam bhage tum jitna bhag 
sakte ho utna to bhag lo baki allah se 
mango baharhal agar insaan ye do kam 
kar le ek aapni himmat ki had tak kaam 
kar le aur dusra allah se mange yakin 
kijiye duniya mein kamiyabi ka sab se 
bada raaz ye hi hai. 





Hamare hazrat rahmatullla alayhi dr 
abdul hai rahmatulla alayhi bhi badi 
ajeeb baatein irshad farmaya karte they 
farmaya ki allah ne hazrat yunus alayhis 
salam ko teen din tak machli ke pet mein 
rakha ab wahan se nikalne ka koi rasta 
nahi tha charo tarf tarikiyan aur 
andheriya chahi huyi thi aur mamla apne 
bus se bahar ho gaya tha bus us waqt un 
andheriyo mein allah ko pukara aur ye 
kalima padha la ila-ha-illa anta subhana- 
ka inni kuntu minajjalimin allah taala 
farmate hai ki jab usne hame andheriyo 
ke andar pukara to phir hamne ye kaha 
humne uski pukar suni aur humne us 
ghutan se usko najat ata farma di 
chunanche teen din ke bad machli ke pet 
se nikal aye aaghe allah taala farmate hai 
ki hum isi tarah momino ko najat dete hai 
aur denge hazrat dr. Sahib farmaya karte 
the ki tum zara socho to sahi ki allah ne 
yahan kya lafz istemal farmaya ki hum 

momino ko isi tarah najat denge kya har 
momim pehle machli ke pet mein jayega 
aur wahan ja kar allah ko pukarega to 
allah taala usko najat denge Kya is ayat 
ka ye hi matlab hai Ayat ka ye matlab 
nahi balki ayat ka matlab ye hai ki jis 
tarah hazrat yunus alayhissalam machli 
ke pet mein andhairiyo mein giraaftar 
huye they isi tarah tum kisivaur kism ki 
andhairiyo mein giraaftarsho sakte ho 
lekin waha par bhi tumhara sahara vahi 
hai jise hazrat yunus alayhissalam ne 
ikhtiyar kiya tha woh ye ki hume is alfaz 
se pukaro la ila-ha illa an-ta subhan-ka 
inni kuntu minajjalimin jab tum in alfaz 
se hame pukaroge to jis kism_ ki 
andhairiyo mein giraftar hoge hum 
tumhei najat de denge. 





Is liye jab nafs ke takajo ki tarikiyan 
sSamne aye to us waqt tum hame pukaro 
ya allah is andheriyo se bacha lijiye in 
tarikiyo se nikal dijiye in andherio se 
bahar kar dijiye inki burayi se mehfuz 
farmaiye jab dua karoge to phir mumkin 
nahi ki ye dua qubool na ho. 


Dekhiye jab insaan kisi dunyavi 
maqsad ke liye allah pak se dua mangta 
hai jaise ye dua karta hai ki ya allah 
mujhe sehat de de ya allah mujhe paise 

de de ya allah mujhe falani naukri de de 
ya allah mujhe falan ouhda de de waise 
to har dua qubool hoti hai magar 
qubooliyat ke andaz alag alag hote hai 
kabhi kabhi to allah vo cheez de dete hai 
jo magi thi jese paisa manga tha allah ne 
paisa de diya ya allah se koi ouhda manga 
tha woh de diya lekin kabhi kabhi allah 
ye samajhte hai ki ye insaan apni 
bewakoofi aur nadani ki wajah se aisi 
cheez mang raha hai agar’:mein ne usko 
de di to woh cheez uske liye azaab ho 
jayegi jaise paisa mang raha hai lekin 
agar mein ne usko paisa de diya to uska 
dimag kharab ho jayega aur ye firaun ban 
jayega apni duniya bhi kharab karega aur 
apni akhirat bhi kharab karega is liye 
hum isko zyada paisa nahi dete ya jaise 
ek shakhs ne koi auhda ya mansab mang 
liya lekin allah ko maloom tha ki agar ye 
auhda isko mil gaya to ye maloom nahi 
kya kya fasad karega is liye kabhi kabhi 
woh cheez dena munasib nahi hota jo 
usne mangi hai is liye uske bajaye allah 
us se acchi cheez de dete hai. 





Lekin agar koi shakhs deen mang 
raha hai aur ye dua kar raha hai ki ya 
allah mujhe deen par chala de mujhe 
sunnat par chala dijiye mujhe gunaaho se 
bacha lijiye to kya isme is baat ka imkan 

sambhav hai ki din par chalne mein 
nuksan zyada hai aur kisi raste par 
chalne mein nuksan kam hai aur allah 
deen ke bajaye doosre raste par chala de 
chunki is baat ka imkan nahi hai isliye 
woh jo deen ke liye mangi jati hai to woh 
zaroor qubool honi hai isme qubool na 
hone ka koi imkan hi nahi is Hiye jab bhi 
allah se dua mango is yakin ke sath 
mango ki zaroor qubool hogi. 





Hamare hazrat dr. Sahib rahmatullla 
alayhi farmate hai ki jab tumne ye dua 
mang liki ya allah mujhe gunaah se bacha 
lijiye lekin dua ke baad phir tum gunaah 
ke andar mubtala ho-gaye iska matlab ye 
hua ki dua qubool<nahi huyi duniya ke 
mamle mein to ye jawab diya tha ki jo 
cheez bande ne mangi thi chuke woh 
bande ke liye munasib nahi thi is liye 
allah ne woh cheez nahi di balki koi aur 
cheez de di lekin koi ek shakhs ye dua 
karta hai ki ya allah mein gunaah se 
bachna chahta hoon mujhe gunaah se 
bachne ki tofiq de dijiye to kya yahan bhi 
jawab de sakte hai ki gunaah se bachna 
accha nahi tha is se acchi koi chiz thi jo 
allah ne is dua mangne vale ko de di. 


Baat asal mein ye hai ki gunaah se 
bachne ki ye dua qubool to huyi lekin is 

duaka asar ye hoga ki awwal to insha 
allah gunaah sajard nahi hoga aur agar 
maan le ki gunaah ho bhi gaya to touba ki 
taufiq zaroor ho jayegi insha allah ye 
nahi ho sakta ki touba ki taufig na ho is 
liye deen ke bare mein ye dua kabhi bekar 
nahi ja sakti kabhi ye dua bekar nahi ho 
sakti aur agar gunaah ke bad touba ki 
tofik ho jaye to woh touba;kabhi kabhi 
insaan ko itna ooncha le jati hai aur uska 
itna darja buland karti haiki kabhi kabhi 
gunaah na karne ki surat-mein uska darja 
itna buland na hota aur°*woh itna ooncha 
na jata is liye ki galtissadir hone ke bad 
jab allah ne uske natije mein uska darja 
aur zyada buland kar diya. 


Is liye hamare hazrat dr. Sahib 
rahmatulla alayhi farmaya karte they ki 
is dua karne ke ba-wajud agar paav fisal 
gaya aur woh gunaah us se ho gaya to 
allah se bad guman mat ho jao ki allah ne 
hamari dua qubool nahi ki are nadan 
tujhe kya maloom hum tujhai kahan 
pohchana chahte hai is liye ki jab gunaah 
zahir hoga to phir hum tumhai touba ki 
tofiq denge phir hum tumhai apni 
rehmato ke nazil hone ka mukam 
banayenge is liye is dua ko kabhi rayga 
aur bekaar mat samjho bas ye do kam 
karte raho himmat se kam lo aur dua 

mangte raho phir dekho kya se kya ho 
jata hai insha allah. 





Badnigaahi ke bare mein ye baaten 
arj kar di allah taala apni rehmat se is par 
amal karne ki tofiq ata farmaye ameen 
duniya ke har gunaah ke andar ye zaroori 
hai ki himmat ka istemal karna usko bar 
bar taza karna aur allah se ruju aur dua 
karna ye dono cheeze zaroori hai inme se 
sirf ek cheez se kaam nahi banega agar 
sirf dua karte rahoge aur himmat nahi 
karoge to ye cheez hasil nahi hogi jaise ek 
admi purab ki taraf bhaga ja raha hai aur 
sath mein allah se dua kar raha hai ki ya 
allah mujhe paschim-mein pohcha de tab 
to woh dua fayde mand hai varna woh 
dua dua nahi woh to allah se mazak hai is 
liye pehle rukh is taraf karo aur himmat 
karo aur jitna ho sake us taraf kadam 
badhao aur phir allah se mango tamam 
gunaaho se bachne ka ye hi nuskha hai 
iske alava koi nuskha nahi hai aur sari 
taat ko hasil karne ka bhi ye hi nuskha 
hai allah taala hum sab ko is par amal 
karne ki taufeeq ata farmaye ameen. 

